-   17 årig fungerer som køkkenchef og serverer alkohol i feriecenter. -    17 årig betjener en ikke afskærmet brød maskine hos en bager. Dårlige eksempler har de fundet rigeligt af. -   15 årig opvasker skal gøre rent med klor og skifter sæben til industri opvaskeren. Eksempler på arbejdsgivere der blæser på reglerne for børn og unge i arbejde. - Det ser faktisk værre ud end forventet. Vi har mødt flere af de skræmmende eksempler end vi plejer, siger jobpatruljens koordinator, Camilla B. Krarup Jobpatruljen har i en uge kørt rundt i Nordjylland og snakket med børne og ungearbejdere. Men de har åbenbart svært ved at finde ud af det. Arbejdsgiverne. Halvdelen af de 200 unge, jobpatruljen har snakket med, har ikke ordentlige forhold. En af de slemme er en 14årig der kørte bil på et område hvor der er kunder. - Det kan have store konskvenser hvis der sker noget. En anden var en ung fyr der var kommet til skade på arbejdspladsen og blev sygemeldt, men fik ingen løn yunder sygdom, som han havde krav på, siger Camilla B. Krarup Alle overtrædelserne bliver meldt til arbejdstilsynet, som har ansvaret på området.

Referat:
LO?s jobpatrulje, der i disse dage kører rundt og tjekker forholdene for børne og ungdomsarbejdere er rystede. Flere arbejdsgivere end tidligere blæser på lovgivningen.